Վրոցլավ

**Վրոցլավ** (), քաղաք Լեհաստանի հարավ-արևմուտքում, նավահանգիստ Օդրա գետի ափին, Վրոցլավի վոյեվոդության վարչական կենտրոնը։ 622 հազար բնակչությամբ (1981 թվական)։ Տրանսպորտային հանգույց է։ Առաջատար ճյուղերն են մեքենաշինությունը, մետալուրգիան, քիմիական, թեթև, սննդի և պոլիգրաֆ արդյունաբերությունը։ Կա ՋԷԿ, գազի գործարան։ Ունի մի քանի ԲՈւՀ (այդ թվում՝ համալսարան)։ Պատմական աղբյուրներում առաջին անգամ (Բրեսլավլ անունով) հիշատակվում է 980 թվականին։ 1000 թվականից եղել է եպիսկոպոսության կենտրոն։ 1335 թվականից մտել է Չեխական թագավորության կազմի մեջ և Սիլեզիայի գլխավոր քաղաքն էր։ Երկրորդ համաշխարհային պատերազմի (1939—1945 թվականներ) ժամանակ օկուպացրել են գերմանացիները։ Կա քաղաքա-պետարան (XIII—XVI դարեր․), կաթոլիկ եկեղեցի (XIII —XVIII դարեր), վերամիավորման ցուցահանդես համալիր։

Վրոցլավը համալսարանական քաղաք է, որի բնակիչներից ավելի քան 130 հազարը ուսանողներ են և Վրոցլավը դարձնում են Լեհաստանի ամենաերիտասարդ քաղաքներից մեկը; Քսաներորդ դարասկզբից ի վեր Վրոցլավի համալսարանը տվել է հեղինակավոր Նոբելյան մրցանակի ինը դափնեկիր և ուսման բարձր որակ ապահովող բուհի համբավ է վայելում։

*Globalization and World Cities Research Network* (GaWC) կազմակերպության կողմից Վրոցլավը դասվել է *գամմա գլոբալ քաղաքներ*ի շարքին, Մերսեր (Mercer) խորհրդատվական ֆիրմայի կողմից ընդգրկվել է կյանքի ամենաբարձր որակ ունեցող 100 քաղաքների ցանկում, իսկ *IESE Cities in Motion Index*-ի 2019 թվականի զեկույցում էլ տեղ է զբաղեցրել 100 ամենախելացի քաղաքների ցանկում։

Վրոցլավը համբավվել է նաև որպես պատմության և մշակույթի հուշարձաններով հարուստ քաղաք, որոնցից հիշատակման են արժանի հատկապես շուկայի հրապարակը, Տաճարի կղզին, Հարյուրամյակի սրահը (ի դեպ, վերջինս ներառվել է ՅՈՒՆԵՍԿՕ-ի Համաշխարհային ժառանգության հուշարձանների ցանկում)։

#### Տնտեսություն
Վրոցլավը հզոր աշխատաշուկա ունեցող քաղաք է։ Աշխատանքային առաջարկներն առանձնանում են բարձր աշխատավարձով (2023թ. ամսական միջինը 8026,73 PLN համախառն) և գործազրկության ցածր մակարդակով (ամենացածրը Վարշավայից և Կրակովից հետո)։ Ըստ վիճակագրական տվյալների՝ քաղաքի մոտավորապես 674000 բնակչից գործազուրկ է գրանցվել ընդամենը 6200 մարդ, ինչը գործազրկության մակարդակը տալիս է 1,5%։

Քաղաքի դիրքը և լավ զարգացած կրթական շուկան նպաստում են տնտեսական զարգացմանը։ Այստեղ առավել դինամիկ զարգանում են հետևյալ ոլորտները՝ արդյունաբերություն, դեղագործություն, արտադրություն, հետազոտություն և սպասարկում։ Ընկերությունների դինամիկ զարգացում կա նաև էլեկտրոնային առևտրի, ՏՏ և ավտոմոբիլային ոլորտներում։ Քաղաքում գործում են բազմաթիվ միջազգային կորպորացիաներ, ինչպիսիք են.

* Nokia
* IBM
* Վոլվո
* HP
* Իմպել
* AmRest

## Քաղաքի տեսարաններ

Պատկեր:Wroclaw-Rathaus.jpg
Պատկեր:Wrocław - Rynek 1.JPG
Պատկեր:Wroclaw Nowy Ratusz 3.jpg

Պատկեր:Plac solny (Wrocław).jpg
Պատկեր:Udsigt til domkirkeoeen i Wroclaw.jpg
Պատկեր:Front of Ossolineum.jpg
Պատկեր:Muzeum Narodowe nocą fot BMaliszewska.jpg
Պատկեր:Wrocław Dworzec Główny.jpg
Պատկեր:Wrocław - Jahrhunderthalle4.jpg
Պատկեր:PL - Wrocław - Teatr Lalek - Kroton 001.jpg
Պատկեր:Pałac Królewski od ul. K. Wielkiego foto BMaliszewska.jpg
Պատկեր:Wrocław, Most Grunwaldzki.jpg
Պատկեր:Wrocław, Dolnośląski Urząd Wojewódzki - fotopolska.eu (269618).jpg
Պատկեր:Rotunda Panoramy Raclawickiej.jpg
Պատկեր:Wrocław - Plac Grunwaldzki zimą.JPG
Պատկեր:5716viki Uniwersytet Wrocławski - Gmach Główny widziany z Mostów Pomorskich. Foto Barbara Maliszewska.jpg|Համալսարան
Պատկեր:Wrocław - Opera Wrocławska.jpg|Օպերա
Պատկեր:Stadion Miejski we Wrocławiu.JPG|Մարզադաշտ
Պատկեր:Breslau um 1900.jpg|1900

900px|մինի|կենտրոն

## Ծանոթագրություններ

Կատեգորիա:1214 թվականին հիմնադրված բնակավայրեր
Կատեգորիա:Լեհաստանի քաղաքներ